McDonald’s: Advertensieblaps het wêreld op hol | Maroela Media
ŉ Posadvertensie van McDonald’s wat vereis dat aansoekers ŉ Baccalaureusgraad benodig om by dié kitskosrestaurantreus as ŉ kassier te werk, het mense van regoor die wêreld op hol.
ŉ Advertensie van ŉ McDonald’s-tak in Winchendon in Massachusetts, Amerika, het vroeër die week in die media verskyn wat dié naskoolse kwalifikasie vereis. Dit het veral ongeskoolde werksoekers mismoedig gemaak.
Die eienaar van die betrokke tak sê egter die inligting in die advertensie is nie waar nie en dat ŉ graad nie benodig word om as ŉ kassier daar te werk nie, het die New York Daily News Donderdag berig.
Lori Ruscito, die eienaar van die tak, sê die pos is al verkeie kere adverteer waarop die kwalifikasie nie aangedui is nie. “Daar is verkeerdelik inligting aangebring op ŉ onafhanklike webwerf wat poste adverteer. Die webwerf het geen verwantskap aan Winchendon Massachusetts McDonald’s nie,” het Ruscito gesê. “Die oorspronklike advertensie is op McState.com beskikbaar en dui aan ŉ aansoeker benodig nie ŉ graad nie.”
Die advertensie wat al die bohaai veroorsaak het, is ook in Spaans op die webwerf jobdiagnosis.com gelaai. Die salaris word nie daarop aangedui nie.
Dis bietjie laat vir April-grappe, nie waar nie? Van wanneer af is ‘n BA ‘n gesogte graad, en ‘n kwalifikasie wat meestal op bestuursvlak benodig word?